**ОБ Я В Л Е Н И Е**

Община Пловдив в изпълнение на проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г., ще осъществи **процедура по подбор** на стажанти**.**

**Място на стажа:** ОП „Младежки център Пловдив“.

**Брой обявени места:** Стажанти – 2 броя.

1. **ОПИСАНИЕ НА ДЕЙНОСТТА НА СТАЖАНТА:**

**Основни функции:**

1. Да съдейства при планирането, организирането и реализирането на дейности и инициативи, целящи подобряване качеството на живот на младите хора.
2. Да участва в подготовката и изпълнението на неформални дейности насочени към деца и младежи, включително и от уязвими групи.
3. Да работи по посока популяризирането и публичното отразяване на основните дейности и услуги за младите хора, заложени в проекта.
4. Да се включва в планирането на необходимите човешки, финансови, материално-технически и информационни ресурси за провеждането на дейности.
5. Да изпълнява в срок всички заложени дейности, съобразно план - графика на дейностите на проекта.
6. Да участва при провеждане на екипни срещи.
7. Да спазва професионалната етика на екипа.
8. Да познава и спазва етичните норми за работа.
9. Да отчита своята работа пред ръководителя на проект.

**Минимални изисквания към стажанта:**

1. Да е в процес на придобиване на образователна степен;
2. Да е с изявен интерес към младежките, културни и спортни дейности;
3. Предишно участие в доброволчески инициативи, програми и проекти и/или дейности на общинско предприятие „Младежки център Пловдив“ ще се счита за предимство.

**Специфични изисквания:**

1. Да умее да работи самостоятелно и в екип;
2. Да умее да планира, да е комуникативен и инициативен;
3. Да предлага решения на възникнали проблеми;
4. Да е отговорен, внимателен, търпелив и да проявява толерантно отношение;
5. Не проявява дискриминация по етнически, полов, расов, религиозен и/или друг признак;
6. Да има интерес към работата с деца, младежи, родители и преподаватели, както и такива от рискови и уязвими групи.

**Със стажантите ще се сключи договор по чл. 68, ал. 1, т. 2 от Кодекса на труда с Кмета на Община Пловдив, за 4 часа дневно при сумирано изчисляване на работно време и при спазване на изискванията за междудневна и междуседмична почивка, съгласно Кодекса на Труда.**

**Основното месечно възнаграждение** по договорa е в размер **400.00 лв.** /четиристотин лева и нула стотинки/.Възнаграждението се осигурява по Проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.

1. **РЕД ЗА ПРОВЕЖДАНЕ НА ПОДБОРА :**

**1.** **Необходимите документи**, които следва да бъдат представени от кандидатите за участие в подбора са:

* Заявление за участие в подбор по **образец**.
* Автобиография по **образец**.
* Декларация по **образец**.
* Уверение за образователна степен, допълнителни квалификации.

1. Документите следва да се подават лично или чрез пълномощник, или по куриер /валидна е датата на получаване/ в Община Пловдив, пл. „Стефан Стамболов“ 1, **за проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.,** в срок **от 17.05.2023г. до 09.06.2023г. включително – 17.00 часа.**
2. Всяко постъпило заявление за участие в подбора в рамките на обявения срок се разглежда от комисия, определена със заповед на Кмета на Община Пловдив, в която участват представители на ОП „Младежки център Пловдив“.
3. Подборът протича в **два етапа**:

* Проверка за съответствието на представените документи с обявените изисквания, в срок до **5 (пет) работни дни** от изтичане срока на обявлението.
* Интервю в срок до **5 (пет) работни дни** след проверката на съответствията на представените документи.

До по-нататъшно участие в процедурата за подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до интервю  кандидати, както и датата, часът и мястото на провеждане на интервюто се обявяват на интернет страницата на Община Пловдив. В списъка на недопуснатите до събеседване кандидати се посочват основанията за недопускането им.

Интервюто се провежда от комисията по т. 3 и има за цел да се установи в каква степен всеки кандидат притежава мотивация, необходими за изпълнението на длъжността.

След приключване на работата си комисията изготвя протокол с резултатите от интервюто и списък с класираните кандидати в срок до **5 (пет) работни дни** от провеждането на интервюто.

Извлечение от протокола, отразяващ резултатите, се публикува на интернет страницата на община Пловдив .

Кметът на Община Пловдив сключва трудов договор с класираните кандидати. Договорът ще влезе в сила от 10.08.2023 г. след приключване стажантската програма на настоящите двама стажанти .

**Дата: 16.05.2023г.**

**гр. Пловдив**